
[bookmark: _Hlk218755703]NAČRTA DELA UO ŠOLSKEGA SKLADA SŠGT Mb
ZA ŠOLSKO LETO 2026/2027

1. UVOD

Šolski sklad bo v šolskem letu 2026/2027 deloval v korist dijakov in celotne šolske skupnosti ter si prizadeval za pridobivanje dodatnih sredstev, izboljšanje pogojev za izobraževanje in pomoč dijakom, ki jo potrebujejo. V šolskem letu 2026/2027 bo Šolski sklad sodeloval z vodstvom šole, dijaki, s starši in z lokalnim okoljem pri zbiranju in namenski porabi finančnih sredstev.

2. CILJI DELOVANJA ŠOLSKEGA SKLADA

Glavni cilji Šolskega sklada v šolskem letu 2026/2027 so:
· pridobivanje finančnih in materialnih sredstev za potrebe dijakov in šole
· pomoč socialno ogroženim dijakom
· sofinanciranje dejavnosti, ki niso v celoti financirane iz javnih sredstev
· omogočanje čim večje vključenosti dijakov v interesne, kulturne, športne in druge dejavnosti
· izboljšanje pogojev za delo in bivanje dijakov v šoli
· sodelovanje s starši, z lokalno skupnostjo in drugimi donatorji
· razvijanje solidarnosti, medsebojne pomoči in družbene odgovornosti

3. NAČRTOVANE DEJAVNOSTI

3.1 Zbiranje finančnih sredstev
V šolskem letu 2026/2027 bo Šolski sklad sredstva pridobival:
· s prostovoljnimi prispevki staršev, zaposlenih in drugih posameznikov
· z donacijami podjetij, organizacij in posameznikov
· z organizacijo dobrodelnih prireditev in akcij
· z zbiranjem drugih namenskih prispevkov v skladu z veljavnimi predpisi
3.2 Dobrodelne in zbiralne akcije
V šolskem letu bomo predvidoma izvedli:
· prodajno božično-novoletno tržnico
· zbiranje prostovoljnih prispevkov ob prireditvah in drugih dogodkih
· morebitne dodatne akcije glede na potrebe dijakov in možnosti sodelovanja z lokalnim okoljem
3.3 Pomoč dijakom
Sredstva Šolskega sklada se bodo, v skladu z možnostmi in s sprejetimi sklepi upravnega odbora, namenjala predvsem za:
· pomoč dijakom iz socialno šibkejših okolij
· sofinanciranje ekskurzij in drugih dejavnosti
· pomoč pri nakupu šolskih potrebščin in drugih pripomočkov
· omogočanje vključevanja dijakov v dejavnosti, ki prispevajo k njihovemu razvoju in dobremu počutju
· druge oblike pomoči, ki bodo ocenjene kot potrebne in upravičene
3.4 Financiranje nadstandardnih dejavnosti in opreme
Sklad bo po svojih finančnih zmožnostih sodeloval pri financiranju oziroma sofinanciranju:
· nadstandardnih vzgojno-izobraževalnih dejavnosti 
· nakupa učnih pripomočkov in opreme (parna likalna postaja cca. 500,00 evrov)
· dejavnosti posameznih razredov ali oddelkov, ki niso sestavni del izobraževalnega programa oziroma se ne financirajo iz javnih sredstev
· razvojne, raziskovalne, umetniške in športne dejavnosti dijakov
· [bookmark: _GoBack]nagradnega izleta za zaslužne dijake šole (cca. 2.000,00 evrov)
· udeležbe dijakov na tekmovanjih
· projektov, ki prispevajo k izboljšanju kakovosti dela in življenja na šoli
· drugih dejavnosti v korist dijakov

4. SODELOVANJE S STARŠI IN Z LOKALNIM OKOLJEM

Šolski sklad bo redno obveščal starše in druge zainteresirane o svojem delu, izvedenih akcijah in možnostih sodelovanja.
Posebna pozornost bo namenjena:
· sodelovanju s Svetom staršev
· sodelovanju z lokalnimi podjetji in organizacijami
· iskanju donatorjev in drugih podpornikov
· spodbujanju prostovoljstva in dobrodelnosti
· preglednemu obveščanju o zbranih in porabljenih sredstvih

5. SESTANKI UPRAVNEGA ODBORA

Šolski sklad vodi Upravni odbor, ki ga sestavljajo predstavniki učiteljskega zbora, staršev in dijakov. Upravni odbor Šolskega sklada se bo predvidoma sestal trikrat letno, in sicer v oktobru, januarju in maju. Po potrebi bodo sklicane tudi izredne seje.
Na sestankih bo:
· spremljal izvajanje načrta dela
· obravnaval predloge za zbiranje in porabo sredstev
· sprejemal odločitve o namenski porabi sredstev
· spremljal finančno stanje sklada
· načrtoval nadaljnje aktivnosti

6. ČASOVNI OKVIR DELA

September–oktober 2026
· priprava in potrditev načrta dela
· pregled finančnega stanja
· oblikovanje prednostnih nalog
· načrtovanje zbiralnih akcij
November–december 2026
· izvedba dobrodelnih in prednovoletnih aktivnosti
· pridobivanje donatorskih sredstev
Januar–marec 2027
· spremljanje potreb učencev
· odločanje o dodelitvi sredstev
· priprava in izvedba morebitnih dodatnih zbiralnih akcij
April–junij 2027
· pomoč pri financiranju načrtovanih dejavnosti: nagradni izlet za zaslužne dijake šole – predvidena subvencija v višini 2.000,00 evrov
· zaključevanje aktivnosti
· pregled porabe sredstev
· priprava poročila o delu Šolskega sklada

7. SPREMLJANJE IN VREDNOTENJE DELA

Delo Šolskega sklada se bo spremljalo čez vse šolsko leto. Ob zaključku šolskega leta bomo pripravili pregled izvedenih aktivnosti, zbranih sredstev in njihove namenske porabe. Ugotovitve bodo predstavljale osnovo za načrtovanje dela Šolskega sklada v naslednjem šolskem letu.

8. ZAKLJUČEK

Šolski sklad bo tudi v šolskem letu 2026/2027 deloval v korist dijakov in celotne šolske skupnosti. S sodelovanjem staršev, zaposlenih, dijakov, donatorjev in lokalnega okolja si bomo prizadevali zagotoviti dodatne možnosti za kakovostno izobraževanje, vključevanje in pomoč dijakom, ki jo potrebujejo.

									
 UO Šolskega sklada SŠGT Mb


Maribor, 20. oktober 2026

[image: ]                               [image: ]                                [image: ]
image1.jpeg
O
O

SREDNJA SOLA Mladinska ulica 14/a T022350010 W www.ssgt-mb.si
ZA GOSTINSTVO 2000 Maribor F 02 23 50 021 E ss.gtmb@guest.arnes.si
IN TURIZEM

MARIBOR




image2.jpg
IDRAVA: SoL e





image3.jpg
s" “'& «

Al

EkosSola





image4.png
Frasmus+




